На основу Закона о стечају („Сл. гласник РС“ бр. 104/2009, ..., 113/2017) и Националног стандарда о начину и поступку уновчења имовине стечајног дужника - Националног стандарда број 5 („Сл. гласник РС“ бр. 62/2018), стечајни управник стечајног дужника,

**АЛМАГ ДОО БЕОГРАД - У СТЕЧАЈУ**

**адреса за достављање поште: 11000 Београд (Савски венац), ул. Немањина бр. 3**

ОБЈАВЉУЈЕ

**ЈАВНИ ПОЗИВ ЗА ДОСТАВЉАЊЕ ПОНУДА**

**за пружање услуга процене целисходности продаје целокупне имовине стечајног дужника или имовинске целине стечајног дужника или стечајног дужника као правног лица, у односу на продају појединачне имовине стечајног дужника**

**и**

**за пружање услуга процене вредности имовине стечајног дужника који је проценом целисходности одређен као најповољнији начин за остваривање највеће могуће вредности имовине стечајног дужника, а који може бити:**

* **продаја целокупне имовине стечајног дужника;**
* **продаја имовинске целине стечајног дужника;**
* **продаја појединачне имовине стечајног дужника;**
* **продаја стечајног дужника као правог лица;**

**и**

**за одређивање, у извештају о процени, одговарајућег дела купопродајне цене на којем разлучни поверилац има право приоритетног намирења**

Имовину стечајног дужника чинe:

- грађевински објекти на к.п 3110 КО Кладушница, општина Кладово;

- земљиште на к.п. 3110 КО Кладушница, општина Кладово;

- опрема;

- залихе;

- пловни објекат.

Сврха процене јесте утврђивање тржишне вредности имовине која чини предмет процене у циљу остваривања највеће могуће вредности имовине стечајног дужника и највећег могућег степена намирења поверилаца у поступку који се води над стечајним дужником Алмаг доо Београд- у стечају.

Метод процене: Проценитељ ће процену извршити у складу са одредбама Закона о проценитељима вредности непокретности, Закона о стечају, Националним стандардом број 5 о начину и поступку уновчења имовине, Међународним рачуноводственим стандардима и Међународним стандардима финансијског извештавања и осталим релевантним прописима. Понуђачи су дужни да опишу методе које намеравају да користе у својој процени.

Проценитељ ће извршити:

* процену целисходности продаје целокупне имовине или имовинске целине стечајног дужника или стечајног дужника као правног лица, у односу на продају појединачне имовине стечајног дужника, којом ће се одредити одговарајући део купопродајне цене на којем разлучни поверилац има право приоритетног намирења;
* процену вредности целокупне имовине или имовинске целине или стечајног дужника као правног лица или појединачне имовине стечајног дужника,који је проценом целисходности одређен као најповољнији начин за остваривање највеће могуће вредности имовине стечајног дужника, којом ће одредити и одговарајући део купопродајне цене на којем разлучни поверилац има право приоритетног намирења.

Рок за извршење посла: рок за извршење посла ће бити један од параметара за одабир најповољнијег понуђача.

Извештај о процени: извештај о процени мора бити сачињен у складу са Националним стандардом за процену вредности 4 (НСП 4) Правилника o Нaциoнaлним стaндaрдимa, кoдeксу eтикe и прaвилимa прoфeсиoнaлнoг пoнaшaњa лицeнцирaнoг прoцeнитeљa ("Сл. гласник РС", бр. 37/23).

На избор понуђача, осим финансијске понуде, узима се у обзир и стручност, референце и други елементи понуде који су од значаја за вршење процене.

Потребно је да понуда садржи доказ да је понуђач регистрован за обављање одговарајуће делатности код надлежног органа, да поседује лиценцу овлашћеног проценитеља за непокретности, као и одговарајуће решење за лице које је уписано у листу коју води надлежни орган за вршење послова процене, односно вештачења у односу на предмет процене или вештачења, цену исказану у динарима са и без обрачунатог ПДВ-а, рок израде процене вредности, као и референце за извршене процене вредности непокретности за последње три године.

Заинтересовани понуђачи, односно њихови овлашћени представници, могу добити детаљне информације за израду понуде, као и интегрални текст позива са свим предвиђеним условима, путем електронске адресе: suncica.stecaj@gmail.com или milos.bakic.stu@gmail.com

Понуде за вршење услуга процене могу се предати најкасније до 07.05.2025. године до 16:00 часова, искључиво у електронској форми на e-mail адресу: milos.bakic.stu@gmail.com

Напомена: Само понуде достављене од стране проценитеља са лиценцом биће узете у разматрање.

Овлашћено лице: стечајни управник Милош Бакић, 011/664-10-16, e-mail: milos.bakic.stu@gmail.com